कार्यकक्षभित्र छिर्दा माहोल अर्कै देखियो । तर, हाम्रो अनुमानले हावा खायो । महानिरीक्षक कार्यकक्षमा छिर्नासाथै हूलका हूल मानिस ओइरिए । प्राय:को हातमा बुके र खादा थिए, जसलाई सामान्य र स्वाभाविक मान्न सकिएला । तर, त्यहाँ एकाएक एउटा अस्वाभाविक दृश्य पनि पटाक्षेप भयो । महानिरीक्षकलाई सम्मान गर्न एक हूल मानिस ठूलो फ्रेम बोकेर आए । आफूहरुले छोटो सम्मान कार्यक्रम राखेको बताउन थाले ।
